
V. 
Alte mănăstiri si biserici ale lui Stefan-cel-Mare. 



In părţile de sus ale terii, Ştefan clădi, la 1488, mănăstirea Voronetului, pe locul 
unde fusese umila chilie de lemn a sihastrului Daniil, si apoi, pe la 1471, mănăstirea de 
lemn a egumenului Misail. Pe urma, in deosebite sate domneşti ale lui, biserica de la 
Patrauti, din 1487, aceia de la Santilie in margenea Sucevei, de la Badauti langa Radauti, 
de la Reuseni, - dreapta, fara turn - pe locul unde fusese ucis tatăl sau, Bogdan- Vodă, 
pomenesc biruinti si tragedii pe care le cunoaştem. Altele au legaturi cu lupte a căror 
amintire in scris s'a pierdut. Si biserica Mirautului, unde slujia Mitropolitul Sucevei, a 
trebuit sa fie refăcuta de dansul, potrivindu-se poate intru câtva stilul cel nou după acela 
al lui Alexandru-cel-Bun, ctitorul de la inceput. 

In Moldova noastră de azi, Ştefan dădu vechiului târg săsesc de odinioară Baia, 
unde el câştigase marea biruinţa supra Ungurilor, in 1467, o biserica mare, mult timp in 
ruina; la Dorohoiu, târg de popas pentru negustori, a fost inoita de epoca noastră o alta, a 
Sf. Nicolae; cea de la Popauti, in margenea târgului de mai târziu al Botoşanilor, cu 
fresce mari, de caracter quasi-apusean, are data de Septembre 1496. In reşedinţa 
domneasca de langa Bahluiu, la Harlau, se mântui abia la 28 Octombre 1492 biserica Sf. 
Gheorghe. laşului, unde veniau negustori mulţi, inca de la inceputul veacului al XV-lea, 
ii dărui Ştefan alta biserica a Sf. Nicolae făcătorul de minuni, intre 1491 si 1493, iar 
boierul sau Ion Tautul o biserica a Uspeniei, care se darama mai târziu. Biserica 
domneasca din Vasluiu e din 1490. Cea de la Huşi, atunci numai un sat, pe apa 
Draslavatului, poarta in pisanie data de 1494. In satul Borzestii din Ţinutul Bacăului se 
face un lacas mai simplu, fara strane si fara turn, in 1493-4, iar in târgul chiar al Bacăului, 
odată un centru catolic si o reşedinţa de episcop, fiul lui Ştefan, Alexandru, durează 
biserica inca de la 1491. Piatra din Neamţ isi avu o frumoasa ctitorie a lui Ştefan numai in 
1497-8. La Scânteia, in părţile Vasluiului, este inca o biserica ce poarta tot semnele 
epocei lui Stefan-cel-Mare, a carii inscripţie s'a pierdut insa, ori a fost prinsa cumva in 
zidărie. Mai sus in acelaşi Ţinut, avem de la dansul inalta biserica spaţioasa a 
Dobrovatului, cea din urma zidire orânduita de Ştefan, - inceputa la 27 April 1503 si 
isprăvita de zidărie in anul morţii ctitorului, dar nu si de zugrăveala si inzestrare, care se 
facura numai de Stefan-cel-Tanar, nepotul de fiu al ziditorului. Ceva mai veche, ca una ce 
a fost mântuita la 1497, e mănăstirea Tazlaului, in munţii Bacăului. Pe locul celei mai 
dureroase infrangeri si jertfei celei mai scumpe "bine-credinciosul si de Hristos iubitorul" 
Domn făcu mănăstirea de la Razboieni, a carii pisanie, din 1496, cuprinde o intreaga 
povestire a luptei, a "războiului" celui greu impotriva "puternicului Mahmet împăratul 
turcesc, cu toata puterea sa răsăriteană", ajutat de "Basarab Voevod, căruia i se zicea 
Laiota". Din nenorocire a căzut sau a fost sfărâmată piatra de amintire a Bisericanilor din 
Neamţ, mănăstire despre care o inscripţie foarte târzie spune ca a fost zidita si ea "de 
Ştefan- Vodă sin Bogdan- Vodă". 

Si vechile clădiri ale inaintasilor cari apucaseră a zidi si ei din piatra, au fost inoite 
si făcute mai mari. Neamţul lui Petru-Voda nu se mai poate vedea astăzi, dar in locul lui 



avem inaintea ochilor frumoasa si trainica opera de arhitectura pe care Ştefan puse sa o 
sfinţească la 1497, aşezând o piatra amintitoare, in care se cuprinde o neobişnuita 
rugăciune către acela care poate "acoperi cu mila sa de acum si pana in veci" si pe cei 
mai puternici din stapanitorii fara durata ai pământului, insa nu se spune nicio vorba 
despre cel d'intaiu ctitor batran, al cărui mormânt nici n'a fost "impodobit" cu vre-o 
lespede, ca acela al lui Ştefan fiul lui Alexandru-cel-Bun, mort de sabie si adus aici 
pentru a fi dat pământului. Bistriţa lui Alexandru-Voda se infatiseaza astăzi asa cum a 
inoit-o la 1554 alt Voevod cu acest nume, un nepot al lui Stefan-cel-Mare, evlaviosul 
tiran al boierimii Lapusneanul, dar o alta prefacere a fost săvârşita inca de Ştefan insusi, 
care făcu sa se sape in litere cirilice cu duetul gotic piatra de mormânt a Doamnei 
ortodoxe a celui d'intaiu ctitor, Ana, si, neapărat, aceia a domnescului ei sot, - piatra care 
s'a pierdut insa, fiind inlocuita cu o alta, a Doamnei lui Ştefan Lăcusta, fara a se atiuge 
totuşi postamentul săpat frumos cu podoabe gotice. Pobrata a fost mărita de Petru Rares 
la 1530, dar piatra, aflătoare atâta timp afara, langa zidul din dreapta, a mamei lui Stefan- 
cel-Mare, Doamna Oltea, trebuie sa fi fost lucrata prin evlavia recunoscătoare a marelui 
ei fiu, care e pomenit cel d'intaiu in izvodul de la proscomidie, făcut tot de Rares; si 
inscripţia de pe locul de odihna al unui "Petru fiul lui Ştefan- Voevod cel Batran" vine tot 
de la al doilea ziditor al Pobratei. Moldovita bucovineană, care e, asa cum se vede astăzi, 
o fundaţie a lui Rares, a primit si ea chip nou, potrivit cu o vreme mai glorioasa, de la 
acelaşi strălucit ziditor din temelie si inoitor al lăcaşurilor celor mai vechi; mănăstirea a si 
fost darnic inzestrata de Ştefan, care prevedea, prin uricul sau de la 1488, ca egumenul si 
părinţii sânt datori a-i face slujba de noroc si biruinţa, odată pe săptămâna, de Luni seara 
pana Marti dimineaţa, la liturghie, dandu-se atunci călugărilor, din dărnicia domneasca, si 
cate un pahar de vin, iar, după moarte, aceleaşi rugăciuni precum si pomenirea la ziua 
izbăvirii, pentru odihna sufletului sau. 

Si dintre boierii lui Ştefan se gasira cativa ca sa meargă pe urmele lui facand 
biserici in nădejdea iertării greşelilor. In micul lacas, plin de umbra si umezeala, de la 
Dolhesti pe Siretiu se odihneşte sora lui Ştefan, Măria, soţia lui Sendrea Portarul de 
Suceava, moarta la 27 Martie 1486, si, in fata ei, Sendrea insusi, care a zidit bisericuţa 
anume pentru ingroparea mladitei Domnilor moldoveni. Si Tautul (•$■ 1501), credincios 
Logofăt al batranetelor lui Ştefan, isi făcu biserica, la Balinesti din Ţinutul Dorohoiului, 
pe la 1494, cu mulţi ani inainte de moartea stăpânului sau; toţi Tautulestii dorm in 
cuprinsul acestei mănăstiri a neamului lor. 



